Βασιλείς της Μακεδονίας

Η Μακεδονία κυβερνιόταν συνεχώς από βασιλείς από την ίδρυσή της γύρω στα μέσα του 7ου π.Χ. μέχρι την κατάκτησή της από τη Ρωμαϊκή Δημοκρατία το 168 π.Χ. Η βασιλεία στη Μακεδονία, ο πρώτος μαρτυρημένος πολιτικός θεσμός της, ήταν κληρονομικός, αποκλειστικά ανδρικός και χαρακτηριζόταν από δυναστική πολιτική.

Οι πληροφορίες σχετικά με την καταγωγή των Αργεάδων, της ιδρυτικής δυναστείας της Μακεδονίας, είναι πολύ λίγες και συχνά αντιφατικές. Οι ίδιοι οι Αργεάδες ισχυρίζονταν ότι κατάγονταν από τον βασιλικό οίκο του Άργους, τους Τημενίδες, αλλά αυτή η ιστορία αντιμετωπίζεται με σκεπτικισμό από τους σύγχρονους μελετητές ως μια μυθοπλασία του 5ου αιώνα π.Χ. Είναι πιθανότερο ότι οι Αργεάδες πρωτοεμφανίστηκαν είτε ως μέρος μιας φυλής που ζούσε κοντά στο όρος Βέρμιον, η οποία, ενδεχομένως υπό την εξουσία του Περδίκκα, υπέταξε γειτονικές περιοχές, είτε, σύμφωνα με τον Ηρόδοτο, ανήκαν σε μια δωρική φυλή που αρχικά κατοικούσε στην Πίνδο. Κατά τη διάρκεια της βασιλείας τους, η Μακεδονία όχι μόνο θα κυριαρχήσει στην Ελλάδα, αλλά και θα αναδειχθεί σε ένα από τα ισχυρότερα κράτη του αρχαίου κόσμου με την κατάκτηση της Περσικής Αυτοκρατορίας υπό τον Μέγα Αλέξανδρο. Ωστόσο, ο πρόωρος θάνατος του Μεγάλου Αλεξάνδρου το 323 π. Χ. προκάλεσε μια σειρά εμφύλιων πολέμων και αντιβασιλέων για τον νεαρό γιο του Αλέξανδρο Δ', οδηγώντας τελικά στην πτώση της δυναστείας των Αργεάδων.

Ο Κάσσανδρος, ο φαινομενικός αντιβασιλέας των Μακεδόνων, δολοφόνησε τον Αλέξανδρο Δ' το 310 π.Χ. και εγκατέστησε τους Αντιπατρίδες ως κυβερνώντα οίκο. Ωστόσο, η δυναστεία τους ήταν βραχύβια, καθώς ο θάνατός του το 297 π.Χ. προκάλεσε εμφύλιο πόλεμο μεταξύ των γιων του που αποσταθεροποίησε περαιτέρω το βασίλειο. Τις επόμενες δεκαετίες υπήρξε μια ταχεία και βίαιη διαδοχή Επιγόνων από διάφορες δυναστείες, που διεκδικούσαν τον μακεδονικό θρόνο. Το χάος αυτό συνεχίστηκε μέχρι το θάνατο του Πύρρου το 272 π.Χ. και την επικράτηση των Αντιγονιδών υπό τον Αντίγονο Β' Γονατά.

Μετά από δεκαετίες συνεχών συγκρούσεων, οι Αντιγονίδες είδαν την προσωρινή ανανέωση της τύχης του βασιλείου, αλλά καταστράφηκαν από τη Ρώμη μετά την ήττα του Περσέα στη Μάχη της Πύδνας το 168 π.Χ.. Μετά την ήττα του Περσέα στην Μάχη της Πύδνας το 168 π.Χ., η Μακεδονία διαιρέθηκε σε τέσσερις αυτοδιοικούμενες μερίδες υπό ρωμαϊκή κυριαρχία. Το 150 π.Χ., ο Ανδρίσκος ισχυρίστηκε ότι ήταν γιος του Περσέα, και διεκδίκησες το θρόνο της Μακεδονίας ως Φίλιππος ΣΤ΄. Τούτο οδήγησε στον Τέταρτο Μακεδονικό Πόλεμο στον οποίο ο Ανδρίσκος ηττήθηκε και η Μακεδονία προσαρτήθηκε στη Ρωμαϊκή Δημοκρατία το 148 π.Χ.

Δυναστεία των Αργεαδών 

 Κάρανος (μυθικό πρόσωπο)
 Κοίνος  (μυθικό πρόσωπο)
 Τυρίμμας (μυθικό πρόσωπο)
 Περδίκκας (πρώτο μισό του 7ου π.Χ. αιώνα)
 Αργαίος Α' (652-621)
 Φίλιππος Α' (621-588)
 Αέροπος Α' (588-568)
 Αλκέτας Α' (568-540)
 Αμύντας Α' (540-498)
 Αλέξανδρος Α' 498-454 π.Χ.
 Αλκέτας Β' 454-448 π.Χ.
 Περδίκκας Β' 448-413 π.Χ.
 Αρχέλαος Α' 413-399 π.Χ.
 Κρατερός 399 π.Χ.
 Ορέστης της Μακεδονίας 399-396 π.Χ.
 Αρχέλαος Β' 396-393 π.Χ.
 Παυσανίας της Μακεδονίας 393 π.Χ.
 Αμύντας Β' 393-369 π.Χ.
 Αλέξανδρος Β' 370-368 π.Χ.
 Πτολεμαίος ο Αλωρίτης 368-365 π.Χ.
 Περδίκκας Γ' 365-359 π.Χ.
 Αργαίος Β' 393-392 π.Χ.
 Αμύντας Γ' 393 π.Χ.
 Αμύντας Γ' (αποκατάσταση) 392-370 π.Χ.
 Αμύντας Δ' 359-356 π.Χ.
 Φίλιππος Β' 359-336 π.Χ.
 Αλέξανδρος ο Μέγας 336-323 π.Χ.
 Αντίπατρος, Αντιβασιλέας 334-319 π.Χ.
 Φίλιππος Γ' 323-317 π.Χ.
 Αλέξανδρος Δ' 323-310 π.Χ.
 Περδίκκας, Αντιβασιλέας 323-321 π.Χ.
 Αντίπατρος, Αντιβασιλέας 321-319 π.Χ.
 Πολυπέρχων, Αντιβασιλέας 319-317 π.Χ.
 Κάσσανδρος, Αντιβασιλέας 317-306 π.Χ.

Δυναστεία των Αντιπατριδών 

 Κάσσανδρος 306-297 π.Χ.
 Φίλιππος Δ΄ 297-296 π.Χ.
 Αλέξανδρος Ε΄ 296-294 π.Χ.
 Αντίπατρος Β' 296-294 π.Χ.

Δυναστεία των Αντιγονιδών 

 Δημήτριος ο Πολιορκητής 294-288 π.Χ.
 Λυσίμαχος (με τον Πύρρο) 288-281 π.Χ.
 Πύρρος της Ηπείρου (με τον Λυσίμαχο) 288-285 π.Χ.
 Πτολεμαίος Κεραυνός 281-279 π.Χ.
 Μελέαγρος της Μακεδονίας 279 π.Χ.
 Αντίπατρος ο Ετησίας 279 π.Χ.
 Σωσθένης της Μακεδονίας (Στρατηγός) 279-277 π.Χ.
 Αντίγονος Β' Γονατάς 277-274 π.Χ.
 Πύρρος της Ηπείρου (αποκατάσταση) 274-272 π.Χ.
 Αντίγονος Β' Γονατάς (αποκατάσταση) 272-239 π.Χ.
 Δημήτριος Β' Αιτωλικός 239-229 π.Χ.
 Αντίγονος Γ΄ 229-221 π.Χ.
 Φίλιππος Ε΄ 221-179 π.Χ.
 Περσέας της Μακεδονίας 179-168 π.Χ .
 Φίλιππος ΣΤ΄ - Ανδρίσκος 149-148 π.Χ.

Παραπομπές